ঘোষণা এবং বাজেয়াপ্তকরণ
ক্রিকেটের আইন: ধারা-১৫ ১৫.১ ঘোষণার সময়: ব্যাটিং পার্শ্বের অধিনায়ক একটি ইনিংস সমাপ্ত ঘোষণা করতে পারে, যখন বলটি ডেড, ইনিংসের যে কোন সময়। ঘোষণাকৃত ইনিংসটিকে একটি সম্পূর্ণ ইনিংস হিসাবে গণ্য করা হবে। ১৫.২ একটি ইনিংস বাজেয়াপ্তকরণ: একজন অধিনায়ক তার পার্শ্বের ইনিংসকে শুরু হওয়ার পূর্বেই বাজেয়াপ্ত করতে পারেন। একটি বাজেয়াপ্ত ইনিংসকে পূর্ণাঙ্গ ইনিংস হিসাবে গণ্য করা হয়। ১৫.৩ অবহিতকরণ একজন অধিনায়ক অবশ্যই তার প্রতিপক্ষের অধিনায়ক বা আম্পায়ারকে ইনিংস ঘোষণাকরণ বা বাজেয়াপ্ত করণের ব্যাপারে অবহিত করবেন। একবার অবহিত করার পর কখনোই উক্ত সিদ্ধান্তকে পরিবর্তন করা যাবে না। https://www.lords.org/mcc/laws/declaration-and-forfeiture ক্রিকেট খেলায় ডিক্লিয়ারেশন বা ঘোষণাকরণ ঘটে থাকে যখন একজন অধিনায়ক মনে করেন তার দলের ইনিংস সমাপ্ত এবং বাজেয়াপ্তকরণ ঘটে যখন একজন অধিনায়ক মনে করেন যে, তিনি একটি ইনিংস বাজেয়াপ্ত করবেন। উক্ত ঘোষণাকরণ এবং বাজেয়াপ্তকরণ পদ্ধতিটি ক্রিকেটের আইনের ১৫নং ধারা অনুযায়ী পরিচালিত হয়। এই ধারাটি কেবলমাত্র তখনই প্রয়োগ করা হয়, যেখানে কোন খেলায় প্রতিটি দলের জন্য দুটি করে ইনিংসে ব্যাট করার জন্য নির্ধারিত থাকে; ধারা ১৫ বিশেষত সীমিত ওভারের ক্রিকেট খেলায় প্রয়োগ করা হয় না।